
ΑΝΑΚΟΙΝΩΣΗ
Ε.Σ.Α.μεΑ.: Βραβείο Προσβάσιμης Πόλης 2027 (Access City Award)   
Από το 2010 το Βραβείο Προσβάσιμης Πόλης τιμά διάφορες πόλεις σε ολόκληρη την ΕΕ για τις σημαντικές προσπάθειές τους να καταστήσουν τη ζωή στην πόλη πιο προσβάσιμη για τα άτομα με αναπηρία, σε συνεργασία με το Ευρωπαϊκό Φόρουμ Ατόμων με Αναπηρία (EDF).
Μια πόλη είναι προσβάσιμη όταν τα άτομα με αναπηρία μπορούν, για παράδειγμα:
να κυκλοφορούν στους δρόμους και να απολαμβάνουν δημόσιους χώρους, όπως πάρκα και παιδικές χαρές.
να εισέρχονται σε δημόσια κτίρια όπως νοσοκομεία, δημαρχεία, βιβλιοθήκες και αθλητικά κέντρα.
να χρησιμοποιούν το λεωφορείο, το τραμ και το μετρό για να πάνε στη δουλειά ή να συναντήσουν φίλους.
να επικοινωνούν με την τοπική διοίκηση αυτοπροσώπως, τηλεφωνικά ή διαδικτυακά.
να λαμβάνουν πληροφορίες με τρόπους που τους επιτρέπουν να τις διαβάσουν και να τις κατανοήσουν.
Βραβείο Προσβάσιμης Πόλης 2027
Εδώ μπορεί να υποβάλετε αίτηση για το Βραβείο Προσβάσιμης Πόλης 2027 έως τις 4 Σεπτεμβρίου 2026 και ώρα 12: 00 το μεσημέρι (θερινή ώρα Κεντρικής Ευρώπης).
Υποβάλετε αίτηση τώρα
Οι επικρατέστερες πόλεις θα προσκληθούν στην τελετή απονομής των βραβείων που θα πραγματοποιηθεί στις 4 Δεκεμβρίου 2026 στις Βρυξέλλες, στο πλαίσιο της διάσκεψης για την Ευρωπαϊκή Ημέρα των Ατόμων με Αναπηρία.
Η νικήτρια και οι επιλαχούσες πόλεις θα λάβουν χρηματικό έπαθλο ύψους 150.000 ευρώ (1η θέση), 120.000 ευρώ (2η θέση) και 80.000 ευρώ (3η θέση).
Ειδικές μνείες μπορούν επίσης να απονεμηθούν σε πόλεις που επιδεικνύουν εξαιρετικά επιτεύγματα προσβασιμότητας σε συγκεκριμένους τομείς ή μέσω καινοτόμων πρωτοβουλιών.
Πώς να υποβάλετε αίτηση;
Συμπληρώστε το ηλεκτρονικό έντυπο στη διεύθυνση https://access-city-award.ec.europa.eu/ με τη βοήθεια του σημειώματος καθοδήγησης και των κανόνων του διαγωνισμού
Βραβείο Προσβάσιμης Πόλης 2027 - Έγγραφα διαγωνισμού
Ποιος μπορεί να υποβάλει αίτηση;
Στον διαγωνισμό για το Βραβείο Προσβάσιμης Πόλης μπορούν να λάβουν μέρος:
όλες οι πόλεις της ΕΕ με περισσότερους από 50.000 κατοίκους,
οι αστικές περιοχές που αποτελούνται από δύο ή περισσότερες πόλεις με συνολικό πληθυσμό άνω των 50.000 κατοίκων, υπό την προϋπόθεση ότι βρίσκονται σε χώρες της ΕΕ που έχουν λιγότερες από 2 πόλεις με περισσότερους από 50.000 κατοίκους.
Ειδικές μνείες
Η Επιτροπή, στο πλαίσιο των ευρύτερων προσπαθειών της για να διασφαλίσει ότι τα άτομα με αναπηρία μπορούν να ζουν με αξιοπρέπεια και να συμμετέχουν πλήρως στην κοινωνία και την οικονομία των πόλεων, προτίθεται επίσης να απονείμει ειδική μνεία για τις «Προσβάσιμες υπηρεσίες σε επίπεδο κοινότητας» στην έκδοση του 2027.
Το βραβείο αυτό θα απονεμηθεί σε μια πόλη που στηρίζει την ανεξάρτητη διαβίωση και τη μετάβαση από την ιδρυματική φροντίδα στη διαβίωση σε επίπεδο τοπικής κοινότητας μέσω προσβάσιμων, τοπικά παρεχόμενων υπηρεσιών που στηρίζουν τα άτομα με αναπηρία στις καθημερινές τους δραστηριότητες, προκειμένου να μη ζουν σε ιδρύματα, μακριά από τη ζωή στην πόλη.
Άλλες ειδικές μνείες μπορούν να απονέμονται σε πόλεις που επιδεικνύουν εξαιρετικά επιτεύγματα προσβασιμότητας σε συγκεκριμένους τομείς (για παράδειγμα, σε δημόσιες υπηρεσίες ή προσβάσιμες επικοινωνίες) ή καινοτόμες πρωτοβουλίες (για παράδειγμα, σχετικά με λύσεις έξυπνων πόλεων, την πρόσβαση στην πολιτιστική κληρονομιά ή την προσβασιμότητα για άτομα με διανοητική αναπηρία).


Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

